钦定古今图书集成/明伦汇编/闺媛典/第063卷 > 冯氏女
## 钦定古今图书集成/明伦汇编/闺媛典/第063卷 > 冯氏女

按《临海县志》：“冯氏女，名光卢，许字黄岩文学葛坤。年
十七未嫁。嘉靖戊午，海倭登岸焚掠，父授以白金，为
买命备。女辞曰：‘倘不幸遇贼，有死而已，何买为’？力扶
夫母陈入将军山茂林中。会有导倭入者，获之，倭手
引女臂，女奋击骂曰：‘便杀我，断不汝从’！倭挥刀断其
右手五指，左手犹掇石击之，倭遂三断其体，陈得免。”
倭退，父收其尸，面色如生。巡按御史上其事，赐敕书
酒礼，旌其门，建坊凤楼之北。〈光卢按府志作光奴〉